તો સૂચના અને પ્રસારણ મંત્રી સ્મૃતિ ઇરાનીએ કહ્યું કે, રાષ્ટ્રીય પત્રકારિતા દિવસ પર તમામ મીડિયા કર્મીઓને શુભેચ્છાઓ. લોકતંત્રના ચોથા સ્તંભ તરીકે જાણીતી, એક જીવંત પ્રેસ અમારી લોકતાંત્રિક જડોને મજબૂત કરવામાં સહાયક છે. આવો આપણે પોતાને પ્રેસની સ્વતંત્રતાને નિષ્પક્ષ રૂપથી ઉપયોગ કરવા માટે પ્રતિબદ્ધ કરીએ. આ સિવાય કેન્દ્રિય મંત્રી સુરેશ પ્રભુ, રાજ્યવર્ધન સિંગ રાઠોડ, મનોજ સિંહા, ડૉ.મહેશ શર્મા, પશ્ચિમ બંગાળના મુખ્યમંત્રી મમતા બેનર્જીએ પણ મીડિયાને શુભેચ્છા પાઠવી છે. 16 નવેમ્બરના રોજ રાષ્ટ્રીય પત્રકારિતા દિવસ મનાવવામાં આવે છે. પ્રેસની સ્વતંત્રતાની રક્ષા માટે બનાવવામાં આવેલ પ્રેસ પરિષદે વર્ષ 1996માં આ જ દિવસે પોતાનું કામ શરૂ કર્યું હતું. માટે આ દિવસને રાષ્ટ્રીય પ્રેસ દિવસના રૂપમાં મનાવવામાં આવે છે. આજે કલમની તાકાત પહેલાની સરખામણીમાં ઘણી વધારે છે. ભારતમાં મીડિયાને લોકતંત્રનો ચોથો સ્તંભ કહેવાય છે. આના પરથી જ ખ્યાલ આવે છે કે, લોકતાંત્રિક દેશમાં મીડિયાનું કેટલું મહત્વ હોય છે. આજે ભલે દેશમાં સેન્સરશિપનું વાતાવરણ હોય, પરંતુ મીડિયા પોતાની વાત મજબૂતીથી મૂકે છે. જન-જનના અવાજને મંચ આપવાનું કામ મીડિયા કરે છે.